Document ID: 31984D0029

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 6ης Ιανουαρίου 1984
για την τροποποίηση της απόφασης 81/91/ΕΟΚ όσον αφορά τον κατάλογο των εγκεκριμένων εγκαταστάσεων της Αργεντινής για την εισαγωγή νωπών κρεάτων στην Κοινότητα
(84/29/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1, το άρθρο 16 και το άρθρο 18 παράγραφος 1 στοιχεία α) και β),
Εκτιμώντας:
ότι ο κατάλογος εγκαταστάσεων της Αργεντινής που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση της Επιτροπής της 25ης Νοεμβρίου 1980 και δημοσιεύθηκε με την απόφαση 81/91/ΕΟΚ (3), όπως τροποποιήθηκε τελευταία από την απόφαση 83/358/ΕΟΚ (4)·
ότι, από το συνηθισμένο έλεγχο που πραγματοποιήθηκε τον κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983 περί των ελέγχων που διενεργούνται επιτόπου στα πλαίσια του καθεστώτος που εφαρμόζεται στις εισαγωγές βοοειδών και χοιροειδών, καθώς και νωπών κρεάτων προέλευσης τρίτων χωρών (5), προέκυψε ότι σε ορισμένες εγκαταστάσεις το επίπεδο υγιεινής έχει υποστεί αλλαγές σε σχέση με τον προηγούμενο έλεγχο · ότι πρέπει, κατά συνέπεια, να εγγραφούν ή να διατηρηθούν ορισμένες από αυτές τις εγκαταστάσεις στον εν λόγω κατάλογο και να περιοριστεί ή να αποσυρθεί, για υγειονομικούς λόγους, η κοινοτική έγκριση άλλων εγκαταστάσεων·
ότι για τις εγκαταστάσεις που αναφέρθηκαν τελευταία είναι αναγκαίο, για υγειονομικούς λόγους, να ληφθούν ιδιαίτερα μέτρα όσον αφορά την αποδοχή, στην Κοινότητα, κρεάτων που έχουν παραχθεί ή αποθηκευθεί σ' αυτές·
ότι για το σκοπό αυτό είναι αναγκαίο αφενός να καθοριστεί μια τελευταία ημερομηνία για την εισαγωγή στο έδαφος της Κοινότητας, κρεάτων που προέρχονται από αυτές τις εγκαταστάσεις και αφετέρου να προβλεφθεί στο πιστοποιητικό καταλληλότητας ειδική ένδειξη σχετικά με την ημερομηνία πριν από την οποία έχουν παραχθεί ή αποθηκευθεί τα κρέατα αυτά·
ότι είναι απαραίτητο, κατά συνέπεια, να τροποποιηθεί ο κατάλογος των εγκαταστάσεων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 81/91/ΕΟΚ αντικαθίσταται από το παράρτημα της παρούσας απόφασης.
Ωστόσο:
α) τα νωπά κρέατα που προέρχονται από τις εγκαταστάσεις αριθ. 308 και αριθ. 1920 α, που περιλαμβάνονται στον αρχικό κατάλογο και των οποίων η έγκριση έχει αποσυρθεί, δεν μπορούν πλέον να εισάγονται στο έδαφος της Κοινότητας·
β) τα νωπά κρέατα που προέρχονται από εγκαταστάσεις που έχουν λάβει την άδεια να εμφαίνονται, μέχρι τις 30 Ιουνίου 1984, στον κατάλογο του παραρτήματος μπορούν να εισάγονται στο έδαφος της Κοινότητας μέχρι τις 15 Αυγούστου 1984·
γ) το πιστοποιητικό καταλληλότητας που συνοδεύει τα νωπά κρέατα που αποστέλλονται από τις εγκαταστάσεις που αναφέρονται στο στοιχείο β) από την 1η Ιουλίου 1984, πρέπει να φέρει την ένδειξη: «Νωπά κρέατα που έχουν παραχθεί πριν από την 1η Ιουλίου 1984».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Ιανουαρίου 1984.

Labels: 0
17